Tibor Dombi. Tibor Dombi (1973-yil 11-noyabrda tugʻilgan) — vengriyalik sobiq professional futbolchi. Oʻng qanot yarim himoyachi sifatida oʻynagan. Faoliyatining asosiy qismini Debreceni VSC bilan oʻtkazgan. Undan tashqari Bundesligadagi Eintracht Frankfurt va Erediviziondagi Utrechtda 400 dan ortiq liga oʻyinlarida ishtirok etgan. Faoliyati. Püspökladányda tugʻilgan Dombi Debreceni VSC yoshlar jamoasida oʻynagan va 1992-yilda professional jamoaga qoʻshilgan. 1994-yilda Vengriya terma jamoasida debyut qilgan va 2001-yilgacha (terma jamoadagi faoliyatini yakuniga qadar) 35 oʻyin oʻtkazib, bitta gol urgan. 1996-yilda Atlantada boʻlib oʻtgan Yozgi Olimpiada oʻyinlari ishtirokchisi boʻlgan, Vengriya guruh bosqichidan chiqa olmagan. Debrecen bilan VSCning birinchi ichki kubogiga erishgan. 1999-yilda Eintracht Frankfurtga oʻtgan. Dombi Germaniyadagi faoliyatini mavsumning birinchi yarmida yaxshi boshlagan. Biroq, til muammolari va klub menejeri Felic Magath bilan ziddiyat tufayli, mavsum oxirida ketgan. Undan keyin ikki mavsum „Utrecht“ jamoasida oʻynagan. Debrecenga qaytganidan soʻng, klubning „oltin davri“ boshlandi, bu davrda jamoa ketma-ket uch marta Vengriya ligasida gʻolib chiqdi. (2005-yilgacha Debrecen ligada gʻalaba qozona olmadi). Xalqaro faoliyati. Dombi Vengriya terma jamoasidagi debyutini 1994-yil 1-iyunda Eyndxovenda Gollandiyaga qarshi oʻtkazgan. Faoliyati davomida 35 o‘yin o‘tkazgan (1994—2001) va bitta gol urgan (1998, Sloveniyaga qarshi oʻyin 2:1). 1995—1996-yilgi mavsumda Dombi Vengriya olimpiya futbol jamoasi bilan 1996-yilda Atlantada boʻlib oʻtgan yozgi Olimpiada oʻyinlariga yoʻllanmani qoʻlga kiritgan. Vengriya Olimpiya oʻyinlaridagi uchta guruh oʻyinlarining barchasida magʻlub boʻldi, raqiblari orasida boʻlajak sovrindorlar Nigeriya va Braziliya ham bor edi. Yutuqlari. Debrecen Utrecht Individual